Document ID: /roh_data/filtered/fineweb-2-filterrobots_roh.jsonl.gz/34595

Uschia n'hai dà nagut auter che turnar enavos e durmir en in hotel. L'autra damaun han ils Buchlis anc ina giada prendì en mira la bova, e là saja vegnì conscient ad els, tge fortuna ch'els hajan gì, di Andrea Buchli.
La proxima giada ch'i plova uschia, restain nus a chasa.
Cunquai che la bova era uschè gronda che la via restava serrada intgins dis, han ils Buchlis decidì dad ir a chasa sur il Tamangur, sin l'alp, enfin a Lü en la val Müstair, e davent da là a Sent. Grazia ad enconuschents han els pudì far quai viadi cun auto.
Els hajan gì cletg en il discletg, di Andrea Buchli. Dentant la proxima giada ch'i plovia uschia, restian els a chasa. Quai saja stà ina scolaziun, speria el.